דרעי תוקף את ביבי: 'אפילו רבין בנה בי-ם' - כיכר השבת
דרעי: אמרתי לרב שאוסלו יהיה טעות, הגר"ע אמר להימנע
ניקיונות פסח של אריה דרעי כוללים הפעם השלכה לפח של המפלגות הדתיות ושאיבת אבק ממדפי אוסלו ● אם לא מרן הרב עובדיה יוסף, הוא מגלה, הייתי מצביע נגד ● הפוליטיקאי החרדי שכיכב בממשלת רבין מתחייב בהן צדקו לא להמליך פעם נוספת ממשלת שמאל צרה. ראיון מרתק (חדשות)
י"ג בניסן תשעא 11:36 17.04.11
תגיות: אריה דרעי, פוליטיקה, הרב עובדיה יוסף, פסח, ראיון
אריה דרעי יקה. קבענו להיפגש בעשר בבוקר במשרדו בקטמון. בעשר בדיוק דרעי פתח את הדלת. היה שם לבדו. לא מזכירה, לא שליח ולא שרף. עוד לפני הפתיחה הרשמית של הראיון הוא הקפיד להזכיר לי את הכללים שסוכמו במשא ומתן מוקדם והפכפך בין שני הצדדים ובאי כוחם: מדברים יותר על אידיאולוגיה מאשר על פוליטיקה.
"רק שאלה קטנה אחת בענייני ש"ס", התמקחתי התמקחות של הרגע האחרון תוך כדי התארגנות טכנית על השולחן העצום במשרדו, שולחן של אדם ההולך בגדולות. אפשר לכנס שם סנהדרין קטנה ועוד יישאר מקום למליאת מועצת החכמים.
"בסדר", הוא היה נחמד אליי, "תשאל". בסוף הרהבתי עוז לשאול אפילו שתים-שלוש שאלות, תוך הפרה בוטה של הסיכום המוקדם, אבל דרעי ענה רק על מה שהוא רוצה. נער הפלא בדימוס של ש"ס אף פעם לא היה פראייר. מבחינתו, הראיון הזה נועד להסדיר מספר עניינים התלויים ועומדים בינו לבין מחנה מסוים אשר מקדם בפנים חמוצות את בשורת שובו לפוליטיקה. הרבה דם רע זרם שם לאורך שנים. המעיין האדמדם שהחל לבעבע בתקופת התרגיל המסריח, לפני 21 אביבים בדיוק, התרחב בעידן אוסלו למימדי יאור.
דרעי נתפס בימין כאחד מעמודי התווך של הסכמי אוסלו, האיש שהעניק לרבין הכשר דתי להכרה באש"ף. משמרות המחאה מול ביתו של הרב עובדיה יוסף היו גם הפגנות נגד דרעי. הן נקטעו בדרך אלימה, והימין לא שכח ולא סלח. לפני שבועות אחדים הושק קמפיין שנועד לסכל את הקאמבק שלו. הציבור הוזהר שדרעי יעביר נתח מנדטים משמעותי מימין לשמאל באמצעות ניצול תמימותם של מצביעים חובבי מסורת. הציבור גם קיבל תזכורת שדרעי הוא חבר טוב של חיים רמון.
בינתיים, זה לא עוזר. כמו מטוס קרב משופץ שחוזר להמריא אחרי קרקוע ממושך, דרעי מבעיר מנועים על המסלול, והתכונה מסביב רבה. בסקרים הוא כבר מקבל שבעה מנדטים על חשבון ש"ס והליכוד, כמו הבית היהודי והאיחוד הלאומי גם יחד. בכל זאת, חשוב לו לרכך התנגדויות. הדימוי השמאלני מעיק עליו. אם תשאלו אותו, כל חלומו כרגע הוא ממשלת אחדות, שאותה יכפה על כולם אם וכאשר יצבור מספיק כוח. "אני יכול להבטיח לך נאמנה שלא אתן את ידי בשום פנים ואופן להקמת ממשלה צרה של השמאל. זאת פעם ראשונה שאני מתבטא ככה ברבים, אבל מי שצריך לדעת כבר יודע. בבחירות הבאות אחתור להקים ממשלת אחדות לאומית".
ממשלה בראשות מי?
"נראה לפי התנאים שיהיו אז. אני יכול לדעת היום מה יהיו תוצאות הבחירות? תלוי מי יצליח להביא גוש גדול יותר. עד לבחירות יהיו הרבה התפתחויות, יקומו מפלגות חדשות, תנועות חדשות, אולי אפילו מנהיגים חדשים למפלגות הגדולות הקיימות, אבל כל זה לא חשוב כרגע. התרומה הגדולה שאני רוצה לתרום לעם ישראל היא הקמת ממשלת אחדות שתשרה על כולנו אווירה של שיתוף פעולה. אני לא מאמין בשום אופן בממשלה צרה, לא של הימין וקל וחומר גם לא של השמאל. כשרואים את הבעיות הקשות שמדינת ישראל מתמודדת איתן – הפנימיות והחיצוניות – ברור שאנחנו חייבים לחתור לממשלת אחדות לאומית".
סליחה, מי זה אנחנו?
"הציבור הדתי על כל גווניו, ובעיקר הציבור החרדי. ממשלת אחדות היא הפלטפורמה הטובה ביותר כדי להקטין את המתח בין דתיים לחילוניים, שבסופו של דבר פוגע בעיקר בדתיים".
אנשי ימין יתקשו להתווכח עם טענתו, שממשלת אחדות לא הייתה מעוללת את כל מה שעוללה לארץ ישראל ממשלת החלומות הימנית בראשות נתניהו. "קח את השנתיים האחרונות", אומר דרעי. "אני מלמד זכות על ביבי. הלחץ עליו גדול מאוד, והוא לא יכול לפעול הרבה. אין לי ספק שאילו הוא היה מקים ממשלת אחדות לאומית, התוצאות היו אחרות לגמרי. מהר מאוד היינו מגלים ביחד שאבו מאזן לא מעוניין ללכת להסכם איתנו, ולביבי היה יותר עורף ציבורי לעמוד בלחץ המדיני. לא היינו מגיעים להקפאה.
"עובדה: הממשלה הקודמת, עם כל מה שאמרו עליה, בנתה בכל הגושים ובנתה בירושלים. ממשלת רבין, בתקופתי, בנתה את רמת-שלמה. מי חלם אז שיום אחד לא נוכל לבנות בירושלים? כבר שנתיים לא בונים בגילה וברמות. אין איפה לגור בירושלים. לא רק הציבור החילוני עוזב אותה, גם הציבור הדתי עוזב".
"אני חושב היום, כמו שחשבתי אז, שהסכמי אוסלו היו טעות". דרעי
מצוקת דיור חמורה הובילה פעם את דרעי עצמו אל מחוץ לעיר. זה היה לפני שלושה עשורים. שר הבינוי אריאל שרון חיפש קהלים חדשים להתיישבות ביו"ש, והאברך הצעיר אריה דרעי חיפש פתרון דיור. "מישהו שידך אותי עם גרעין של ישיבת ´אש התורה´ שהלך להקים כולל איכותי במעלה-עמוס. גרתי שם שנתיים שחבל על הזמן. תקופה נחמדה ביותר. ישבתי במדבר ולמדתי תורה. הבעיה הייתה שלאט-לאט שקעתי לתוך עבודה ציבורית, כי אי אפשר לקיים יישוב כשכל התושבים רק יושבים ולומדים. הייתי מזכיר פנים וגם נציג של היישוב במועצה האזורית גוש עציון. ככה הכרתי עולם חדש ששאב אותי אליו. למעשה, זאת הייתה התחלת הקריירה הפוליטית שלי. יום אחד אשתי הזכירה לי שבאתי למעלה-עמוס כדי ללמוד תורה, לא כדי להיות עסקן, ומשכה אותי באוזניים חזרה לירושלים. החלום שלי היה להקים ישיבה איכותית לספרדים שתחזיר להם את גאוות היחידה. אחרי שנה נשאבתי לש"ס".
טלפון מהרב עובדיה
חווית הנעורים החלוצית במעלה-עמוס קיבעה את קשריו הנפשיים עם המתנחלים. כבולדוזר אנושי משוכלל הוא מעריך את הבולדוזרים עם הכיפות הסרוגות, ולהפך. אפילו בתקופות הברוגז הגדולות לא היה נתק מוחלט. כצל´ה הכניס אותו בסוד התוכניות להקמת ערוץ 7. מועצת יש"ע עשתה איתו עסקים. "כשהייתי מנכ"ל משרד הפנים ושר הפנים עזרתי לכל המגזרים, אבל במיוחד עזרתי להתיישבות ביש"ע", הוא אומר. "אין יישוב, אין כפר, אין שכונה שלא הייתי שם ועזרתי בכל תחום שאני יכול. תשאל את חבריי הטובים מאז, זמביש ומשה יוגב ושילה גל ובני קצובר וצבי קצובר. הם היו בני בית אצלי. בממשלת רבין, כששרי השמאל רצו לייבש את החטיבה להתיישבות, אני שכנעתי את רבין להשאיר את החטיבה ואת התקציבים שלה".
דרעי היה שר הפנים בממשלת רבין. הוא התפטר ביום שבו אימצה את הסכם אוסלו א´, אבל בלי שום קשר להסכם. בג"ץ כפה על רבין לפטר אותו בגלל כתב האישום נגדו. דרעי טוען שבשארית כוחותיו הפוליטיים הוא עוד ניסה לשים רגליים להסכם, אך הנחיה רבנית מפורשת גרמה לו להרים דגל לבן.
"אם אני לא טועה, זה היה יום שלישי", הוא מתעקש לרדת לפרטים, "בבוקר בג"ץ החליט שרבין חייב לפטר אותי, ובצהריים קיבלתי הודעה ממזכירות הממשלה שאפשר לראות את ההסכם עם אש"ף במזכירות. כשהעוזר שלי שאל באיזה שפה ההסכם, אמרו לו באנגלית. הוא אמר: ´אבל השר לא קורא אנגלית´, ואז הבטיחו שיהיה מתורגמן שיעזור לי. למרות כל התחושה האישית הקשה שהייתה לי באותו יום בגלל בג"ץ, ואחרי שכבר הגשתי מכתב התפטרות, ישבתי שעות במזכירות הממשלה כדי ללמוד את ההסכם. אולי הייתי השר היחיד שעשה את זה. התייעצתי גם עם אנשי ביטחון. הרמטכ"ל אהוד ברק אמר לי בשיחה פרטית שמבחינה ביטחונית יש בהסכם יש יותר חורים מאשר בגבינה שוויצרית. אני זוכר שהתפלאתי אז לשמוע שאפילו הוא היה ממודר. לא התייעצו איתו לפני ההסכם.
"אחר כך באתי לישיבת סיעה והבעתי שם בצורה נחרצת את דעתי שצריך להצביע נגד. אמרתי שאני לא מבין למה עושים תחיית המתים לאש"ף אחרי שערפאת כבר היה על הרצפה מבחינת מעמדו בעולם. אמרתי גם שיש הרבה בעיות ביטחוניות בהסכם. ככה הגעתי בערב לישיבת הממשלה. נשאתי שם נאום שלם נגד וציטטתי את מה שברק אמר לי. הכול רשום בפרוטוקול.
"רבין והעוזרים שלו היו מאוד בלחץ מהדברים שלי. זה היה כבר בשעת לילה מאוחרת. פתאום הודיעו לי ממזכירות הממשלה שהרב עובדיה רוצה לדבר איתי. הוא חזר מעצרת התעוררות של חודש אלול בראש-העין, שגם אני הייתי אמור להשתתף בה, ובדרך הביתה טלפן אליי, ושאל מה קורה. אני לא אשכח את השיחה ההיא. אמרתי לו שלהבדיל מרוב היושבים ליד שולחן הממשלה אין לי נקיפות מצפון על הכיבוש כביכול. חברון ושכם וכל המקומות ביו"ש קרובים ללבי יותר מאשר תל-אביב ויפו, מכיוון שכל התרבות שלנו נוצרה שם. אמנם לפי פסק ההלכה של מרן צריך לוותר על שטחים כדי לחסוך חיי אדם, אבל כשהרמטכ"ל אומר שבהסכם יש הרבה חורים, ברור שאנחנו צריכים להצביע נגד. ככה אמרתי בטלפון לרב עובדיה.
"ואז הרב עובדיה טען טענה נכונה ואמר לי שגם יצחק רבין רמטכ"ל, ושצריך לסמוך עליו. עניתי מה שעניתי, ובסוף הרב החליט שנימנע, ואני קיבלתי את החלטתו בלב שלם. זאת כל האמת על הסכם אוסלו. כשההסכם הגיע לכנסת, וההתפטרות שלי מהממשלה כבר נכנסה לתוקף, נמנעתי בהצבעה. בהסכם אוסלו ב´ ש"ס הצביעה נגד, ואז רבין היה צריך לגייס איזה מיצובישי או שניים כדי להעביר אותו ברוב יהודי.
"לסיכום, אני חושב היום, כמו שחשבתי אז, שהסכמי אוסלו היו טעות".
טעות-טעות, אבל ההימנעות שלכם בהצבעה היא זו שאפשרה את ההסכם?
"לא, לא, לא, מה פתאום? עם כל הכבוד, מי היה צריך אותנו? לרבין היה רוב עם המפלגות הערביות גם בלעדינו. אפילו בליכוד היו אז שניים שנמנעו. מאיר שטרית ואסד אסד".
הערבים והזוהר הקדוש
לעומת קווי המכחול העדינים שבהם מושח דרעי את דיוקן התנהלותו בעידן אוסלו, אין לו יומרה לצייר תמונת נוף מרהיבה של תוכניותיו המדיניות לעתיד. הוא לא מאמין בשלום, אך גם לא בהליכה נגד הזרם העולמי. "אני תמיד בעד אופק מדיני ומציאת מסלולים של הידברות, כי עם ישראל עוד לא הגיע למצב של עם לבדד ישכון ובגויים לא יתחשב", הוא אומר. "אנחנו עדיין תלויים בארצות הברית ובמעצמות נוספות. אני גם לא מאמין שזה ריאלי לעשות טרנספר לערבים. הם חיים בתוכנו ולידנו. ככה החליטה ההשגחה העליונה. אם זה היה תלוי בי, היינו הולכים איתם להסדר ביניים ארוך טווח, אך יכול להיות שכבר החמצנו את השעה. הם חותרים להקים מדינה בספטמבר, ולא יסתפקו בפחות מזה.
"בכל זאת, אני לא מתייאש. בסוף תבוא הגאולה והישועה. הזוהר הקדוש מסביר שלישמעאלים עומדת זכות ברית המילה בתקופת אברהם, אבל כנראה שהזכות הזאת לאט-לאט נגמרת. אני מקווה, בעזרת השם, שכל מה שקורה עכשיו בעולם המוסלמי יהיה בסוף לטובתנו".
במצע הבחירות שלך תצטרך לגלות אם אתה בעד או נגד חלוקת ירושלים.
"אין לי פתרון לכל דבר. כשנגיע, נתמודד".
אז אני אשאל את זה אחרת: האם פסק ההלכה של הרב עובדיה תקף גם בירושלים?
"כל דבר חייב להימדד קודם כל מבחינה ביטחונית. אחרי מה שקרה בהתנתקות אני חושש שאם נמסור את יו"ש וירושלים, נתחיל לחטוף טילים גם בהר-נוף ובבן-גוריון".
אני שם לב שאתה לא אומר לי שירושלים זה ייהרג ואל יעבור.
"מבחינת מה, מבחינת הקדושה?"
"גדולי ישראל יחליטו. זה גדול עליי להכריע בכזה דבר".
בגילך הנוכחי, ואחרי כל התורה שלמדת, אולי אתה כבר בעצמך אחד מגדולי ישראל.
"קטונתי. צריך סייעתא דשמיא גדולה כדי לקבל החלטות בעניינים כאלה. וחוץ מזה, הכול שאלות היפותטיות, כי אני לא רואה איך פותרים את הבעיה הביטחונית שלנו ומגיעים להסדר בירושלים כשהפלשתינאים מסוכסכים בתוך עצמם וכשההסתה נגדנו נמשכת שם כל הזמן".
דרעי מתעקש להזכיר ולהבהיר למבקריו ביו"ש שיש עוד כמה דברים חשובים בחיים היהודיים חוץ מארץ ישראל. "בורא עולם נתן לי כישורים לדבר ולשוחח גם עם חילוניים, עם כמעט כל גוני האוכלוסייה, בלי לשנות את האידיאולוגיה שלי. בבחירות 99´ קיבלנו 17 מנדטים, קרוב לחצי מיליון קולות שרובם היו חילוניים. מאז ועד היום ש"ס הפסידה כ-300 אלף קולות. אני חוזר לפוליטיקה כדי להחזיר אותם, כי אני מאמין באמונה שלמה שכאשר אתה גורם למישהו להצביע בעדך, בסוף זה משפיע עליו גם להתחזק בצביון היהודי".
אני אומר לו שקשה לי לדמיין את ש"ס ואת אריה דרעי מתמודדים בנפרד בבחירות. "אתה טועה", הוא חותך אותי ומסביר שההתרחבות הדמוגרפית של המגזר המסורתי מתחילה לייתר את המפלגות הדתיות. "יש היום ציבור גדול מאוד ששומר כשרות ושבת. רואים את זה בכוח הקנייה שלו ובאלף ואחד דברים נוספים. הנה, חברת אל-על הופרטה, והיא בכל זאת לא טסה בשבת. לכן הגיע הזמן לבדוק ביושר מה הכורח במפלגות דתיות. אולי הדתיים יכולים להשפיע מי יהיה ראש הממשלה בלי שתהיה להם מפלגה משלהם, כמו שהיהודים באמריקה משפיעים על הבחירות לנשיאות? אני לא אומר חד משמעית שכבר הגיעה השעה לכך, אבל צריך לבדוק".
האם הרשימה שלך לכנסת תכיל גם חילונים?
"צריך לדעת לעשות כל דבר בזהירות. עדיין לא ברורה לי התמונה. אני בונה את הדברים לאט-לאט".
רגע, יש מצב שבו הרב עובדיה תומך במפלגה אחת ואריה דרעי רץ ברשימה אחרת?
"עוד מוקדם מדי להחליט", הוא מתפתל ואני מסיק מכך שהתשובה חיובית. יש מצב. בגיל חמישים פלוס דרעי כבר לא מחובר בטבורו לרב עובדיה. מצד אחד זאת הפתעה מרעישה, מצד שני אולי לא כל כך הפתעה. גם בשנים שדרעי לא זז ימינה או שמאלה בלי אור ירוק מהרב התעורר לפעמים חשד שזאת טעות אופטית. דרעי קיבל את ההחלטות, והרב נתן ברכות. האם בקרוב הוא יהיה גם וגם?
(הראיון במלואו מתפרסם בגיליון החג של "מקור ראשון")
אין על דרעי בעולם !!! אני מצביע רק דרעי !!!
מנהיג אמיתי | 21/04/2011
שועל מנסה להלך בבית מקדשנו המעט ל"ת
צ. שבתאי
צ. שבתאי, זהירות | 21/04/2011
פתאום כולכם נהייתם """ארץ ישראל"""
אפסים שכמותכם "דרעי רצח 2000 יהודים שיהיה 2 מיליון" זה שנתנו להם רובים זה היה פסיקה של הרב עובדיה ולא תמיד השיקול זה ארץ ישראל יש לגדולי התורה שיקולים אחרים אחד מהם כמה שפחות שיהודים יהרגו ולא כל היום ארץ ישראל למשל בפינוי גוש קטיף אפילו את יהדות התורה לא עניין הפינוי בגלל הרבנים שלהם אולי את פרוש שאין לו עוד איזה רב מוגדר בקיצור אוסלו שמוסלו תפסיקו המזרוחניקים כל היום להתמרמר עשו לי.... הרביצו לי.... הורגים אותנו..... מעניין שרק על זה אתם בוכים כל היום והכי מעניין שחלק מהערכים היחידים שלכם זה אחדות ישראל ושפוגעים בערכים אחרים אצלכם אין אחדות אתם מוצאים אחדות רק אצל החילונים דיייי כבר תפסיקו לעבור על כל העבירות הכל באמתלא של אחדות ישראל בקיצור אנו כפופים לגדולי התורה וגם עם זה לא תואם עם הערכים שמחדירים לנו המורים בבי"ס יש לנו את הרב ומורידים את הראש בפניו.
דודי, ירושלים | 20/04/2011
דרעי נשאר דרעי.. עבריין קטן ותחמן
האיש צריך להשאר בביתו יען כי אינו ראוי להיות מנהיג ציבור, אם יש דג אחד מסריח זה לא אומר שכל חנות הדגים לא טובה, לציבור הספרדי יש אנשים ראויים יותר ממך להנהגה מר דרעי..
אורי | 20/04/2011
יש 91 אנשים שרושים ...
ויש 60 % מסכים .... יפה לך חג שמח
כל הבכוד לו ל"ת
האתרוג של השמאל
שמאלני שרוצה לגנוב קולות בדיוק כמו אריאל שרון. אסור להאמין לבן אדם שהפך לאתרוג ע"י התקשורת השמאלנית, יש להם סיבות טובות לכך.
שגב | 18/04/2011
וואללה!! משה רבינו של דורינו ל"ת
יתרו, מדין | 18/04/2011
"בצעתי פקודה" אינו פוטר שפיכות דמים ל"ת
אבנר | 18/04/2011
אריה לא שכחנו מי הם חבריך!
אריה השקרן
אריה דרעי ממשיך בשיטתו כמו תמיד ההצלחות שייכות לאריה דרעי, אבל הכשלונות רק בגלל מרן הגר"ע יוסף שליט"א.
נזכור אותך לדראון עולם על פשע אוסלו!
על הרצח שגרמת לאלפי יהודים אין כפרה!
אריה השקרן, ירושלים | 18/04/2011
דרעי צריך לבקש ממרן לחזור לש"ס
זה ממשחשוב
אסור שיפתח מפלגה חדשה. זה יזרע הרס בתוך בתים וקהילות.
קובי | 17/04/2011
אריה תבקש מאמסלם שישריין לך מקום
בעם שלם, אתה והוא זה יכול להיות אש, במידה והוא יסכים, כמובן.
שרון מ, ירושלים | 17/04/2011
אמסלם=גועל נפש מרוכז ל"ת
שרוליק | 17/04/2011
לתועלת הציבור, המייל של עם שלם
הצטרפו למהפכה של הרב אמסלם: amutatamshalem@gmil.com
יעקב כהן | 17/04/2011
ממליץ לך אריה לחבור לרב אמסלם ל"ת
אבנר | 17/04/2011
שמאלני פוליטיקאי מסריח. לך רחוקממנו
חתיכת בוגד מנוול!
יעקב, ירושלים | 17/04/2011
הקומבינטור נגד הגר"ע
הקומבינטור הנצחי לא מתבייש להטיל את רפש אוסלו על חוטמו של הרב הגאון.
חיים | 17/04/2011
חצוף! תתבייש לומר כאלו מילים על מרן ל"ת
בני | 17/04/2011
קיים מצוות רבו ונמנע.שמאל שהוא ימין ל"ת
או, שהכריח את רבו לומר משהוא
המטרה היא לעשות מה שהרב אומר , ולא להכריח את הרב לדבר ואח"כ לבצע את מה שדיבר
אלי קופטר | 17/04/2011
עם שלם עם אמסלם ל"ת
יהודי | 17/04/2011
אז ידעת מה יקרה ובכל זאת תמכת???
פשע אוסלו גרם לאלפי הרוגים. אם דרעי טוען שכבר אז הוא הבין שזה יהיה התוצאות, וכבר אז הוא הבין שהוא תומך במסירת חבלי ארץ קודשנו רק כדי שימותו יהודים, זה כבר לא סתם טעות אלא בגידה ופשיעה מחרידים בעם היהודי, וכל ההרוגים על צווארו יחד עם חיים רמון ופרס ויתר פושע אוסלו.
אורי | 17/04/2011
מה שעשה הצעיר הזה בשנה, לא עשו עסקני אגודת ישראל ב-40 שנה.
רב שך ברגע אמת | 17/04/2011
פירוש: מה שהצליח לגנוב..
הפרענק הפראייר בשביל "עויילום התיירה" שלנו, בשנה אחת. לא הצליחו האשכנזים התחמנים שלנו,לגנוב ב40 שנה (כי אין רצוננו שישבו הם במעשיהו, אז ניתן לספרדי לעשות את העבודה המלוכלכת ולחטוף על כך..)
באמת גאווה גדולה..
דרעי לא ראוי להיות מנהיג ציבור,
האיש אסיר לשעבר שומו שמים..
ארי זהבי | 17/04/2011
אתה מאמין לאשכנזים
האשכנזים הם ששמו אותו בבית סוהר, משטרה, פרקליטות, תקשורת שמאלנית, שופטים שמאלנים ואשכנזים (אולי חוץ מ-1)
דוד | 17/04/2011
אבחר רק אריה דרעי לכבוד התורה ומרן!
לכבודה של תורה | 17/04/2011
מסודר | 17/04/2011
בושה ככה לבזות את מרן שליט"א ל"ת
תלמיד מרן | 17/04/2011
למה אתה נהנה לומר את זה?
אתה נהנה ח"ו שמרן מתבזה?
דבריו של מרן מבזים אותו?
שלמה | 17/04/2011
אצביע ש"ס רק אם דרעי יעמוד בראשה ל"ת
לעולם לא אצביע לש"ס בראשות אלי ישי! ל"ת
לעולם!!! | 17/04/2011
אם לא אבחר דרעי, אז אמסלם ל"ת
אבל לא ישי!!!
אבל לא ישי!!! | 17/04/2011
העם עם הגר"ח אמסלם אביר הספרדים. ל"ת
בניזרי, יד רמבם | 17/04/2011
אמסלם העלה לדרעי דם לראש ל"ת
גבאי, הר נוף | 17/04/2011
אריה - מצויין!
תפלג את הספרדים! ככה כוחם ייחלש. זאת הדרך היחידה למוטט את ש"ס ואת הספרדים בכלל. אל תשכח שגם אמסלם נוגס קצת בקיצור ספרדים תם זמנכם. לעולם לא תהיו כמונו על אף הוויכוחים נשארנו מפלגה אחת חזקה ויציבה. תתפוררו לכם. תודה אריה.
גרנובסקי | 17/04/2011
5 מנדטים שכל שני וחמישי רבים עליהם ל"ת
דרעי ראשי תיבות דוד רועה עמו ישראל אריה כולנו איתך בהצלחה 18 מנדטים בעזרת ה
מנ, ים | 17/04/2011
אריה אתה הגדול מכולם
רואים פו את הגדולה של אריה אין עליו חיבים אתו ומיד כלנו מתנדבים למפלגה החדשה בעזרת ה 18 מנדטים דרעי
מנ, פ"ת | 17/04/2011
זרק את הבוץ של אוסלו בפרצוף של מרן
ועשה את זה אלגנטי ומלוכלך! כמו שרק הוא יודע..
דרעי אתה ממשיך כרגיל עם התחמנות השקרנות והעזות שכל כך מאפיינים אותך, חשבתי שהפקת לקחים...?! אך כנראה באמת שבגיל שלך כבר לא משתנים... ואתה עוד רוצה לחזור להנהיג?
ריבונו של עולם, איך אתה מעלה בדעתך זאת?
שאולי, ירושלים | 17/04/2011
אריה דרעי אחד ויחיד הוא מס 1 ל"ת
גד, ירושלים | 17/04/2011
אתה אומר על דברי מרן "בוץ"?! ל"ת
עלי ישי יצא קירח מכאן ומכאן -כנסו-
מת שדרעי
גם אריה תוקף אותו וגם הרב אמסלם מחסל אותו!
מת שדרעי, יצטרף לעם שלם | 17/04/2011
s | 18/04/2011
דרעי = חובב מקרופונים חובבן ל"ת
לא חובב
לא חובב, מקרופונים | 17/04/2011
השיחה שמסעירה את....
הקישו בגוגל: "בענייני השעה".
הכנסו לשתי האופציות הראשונות.
במיקום הראשון הורידו את "נחפשה דרכינו".
במיקום השני הורידו קובץ MP3 להאזנה.
קראו והאזינו.
אליהו | 17/04/2011
בקיצור מאשים את הרב עובדיה בטעויות ל"ת
מרן מלכא | 17/04/2011
לא מאמין , שקר
עכשיו מאשימים את הרב ? מי שילמד את המאמר שכתב הרב יבין טוב מאוד שאם הרב היה יודע את הנתונים אז לפני הסכם אוסלו הרב היה מתנגד הרב שלך מכתב לתושבי יש"ע (שבט תשס"ג) בו הוא חוזר בו וכותב "הסכם אוסלו בטל ומבוטל" - מפורש לפי הנתונים שאני יודע היום לא הייתי תומך בהסכם , וא"כ מי יכול לטעון שלא ידעו על הנתונים הנ"ל אז לפני ההסכם הרי כל ההפגנות של הימין זעקו שמסתירים מהרב את הנתונים , לכן הרב צדיק ואין שום סיבה למחשבה נגד הרב שתמך או נמנע, אלא יש שועלים מחסלים כרמים שהביאו לרב רק את אלופי צה"ל מהשמאל וקצת מהימין ובזה שכנעו את הרב להמנע , אז שאף אחד לא יאשים את הרב , (וגם שס של היום לא עושה בדיוק את מה שהרב רוצה)
אלי ישי (קופטר) | 17/04/2011
הראיון הזה הוא סוג של בצל גרוע במיוחד, מקלפים עוד קליפה ועד קליפה אבל אין כלום בפנים. דרעי לא חידש כלום בראיון הזה. רק שומר על עצמו בתודעה הציבורית.
משמש | 17/04/2011
הוא מאשים את ההשקפה והדעת תויירא ל"ת
שך מט | 17/04/2011
גג | 17/04/2011
דמם של 2000 יהודים רובצים על ידיך!
בלום פיך..שב בשק ובתענית כל ימי חייך...
שלמה ברוורמן | 17/04/2011
עליך רובצים 6,000,000 ל"ת
שמואל | 17/04/2011
אריהה!! עולם השמאל זקוק לך.........
אריה אל תזרה חול בעיני הציבור
יוני, בני ברק | 17/04/2011
חבל על הזמן של ש"ס הוא עבר!!!
א] כל הספרדים אוהבים את מרן.
ב] רוב הספרדים כבר מבינים שמרן שבוי בידי כנופיה.
ג] רוב הספרדים מאסה נפשם בש"ס ושחיתותה.
ד] רוב הספרדים לא היתה להם ברירה אחרת חוץ מש"ס.
ה] בבחירות הבאות יהיה להם כנראה ברירה בצורת עם שלם.
מסעוד, כפר סבא | 17/04/2011
יש אלטרנטיבה אמיתית לש"ס! כנסו. ל"ת
יוסי ודנה, נהריה | 17/04/2011
אין על אריה דרעי מלך ישראל ל"ת
סאסי , צפת | 17/04/2011
אותו בלה בלה ששומעים תמיד מדרעי!
שום דבר חדש/אטרקטיבי/מעורר עניין או מרתק...
סתם אותם דיבורים ריקים כמו תמיד!
דרעי הקסם נעלם תשלים עם זה!
ישראל קפלן | 17/04/2011
התועלת הציבורית היא זו שתוכיח
ואריה דרעי לא צריך הוכחות לכך
אמת! יציב ונכון! ל"ת
הקומקום | 17/04/2011
אריה אתה בושה בשבילי
הערצתי אותך עד עכשיו והבנתי שטעיתי אתה יהיר ומתנשא כמו שהיית
יאיר, ירושלים | 17/04/2011
הוא היחיד שהזרים כסף לתורה ולעניים
בכמויות אדירות.
אז מה אכפת לי לתת לו כבוד? אדרבא, מגיע לו!
כבוד התורה | 17/04/2011
רבי אריה בשבילי זה הכל !!!!!!!!!!! ל"ת
טלי, ירושלים | 17/04/2011
אריה אדם הכי ישר יותר מכולם
ואני יודע מה אני אומר
מני, ירושלים | 17/04/2011
בדיחות שולחים לבזוקה ל"ת
יונה | 17/04/2011
קשה להאמין שהוא מאשים את מרן שליט"א ל"ת
דרעי? | 17/04/2011
הוא אמר שהוא קיים מצוות מרן
מה אתה רוצה, שהוא ישקר שמרן אמר לו לא להצביע?
אריה אתה ורק אתה יכול על השכנזי ל"ת
כלפון, ירושלים | 17/04/2011
דרעי תחזור העם צריך אותך!!!
מאמין לך!!!
רק לך יש כח לגשר על פערים!!!
מאמין לך!!! | 17/04/2011
יעקב | 17/04/2011
מספיק, עזוב אותנו.
בתירטוצים אתה טוב, אבל החברים שלך מספקים הסבר אחר.
מוישי | 17/04/2011
אתה כופר בעובדות קיימות? ל"ת
דרעי פעל טוב
דרעי פעל טוב | 17/04/2011
אין כמו אריה !!! חד שמשמעית!!! ל"ת
צפנת פענח | 17/04/2011
איך יכול להיות שהיה כתוב 80% אהבו, וכשלחצתי 'מסכים' זה נהיה 54% אהבו ??????????????.
פסח | 17/04/2011
הרב דרעי אנחנו אוהבים אותך
אנחנו אוהבים אותך , כל הכבוד
דרעי? קומבינטור, בעעע
איש בלתי ראוי למשרה ציבורית
שאולי | 17/04/2011
באמת דבר בשם עצמך.. שונאים אותו בדם
שקרן שמאלני פוליטיקאי מלוכלך
חיים, ירושלים | 17/04/2011
הוא עזר לך למרות שאתה כפוי טובה ל"ת
מוקיר טובה
מוקיר טובה | 17/04/2011
גלשנית | 17/04/2011
מיכאל | 17/04/2011
על איזה עם אתה מדבר?? דבר בשם עצמך! ל"ת
הוא כפוף אך ורק למרן שליט"א ועם ישראל צריך רק אנשים כאלה.
ולא תחמנים כמו דרעי שמשקרים את מרן ומראים לו מפות שיקריות כדי שיתמוך באוסלו וכשרואים את הטעות זורקים עליו את הבוץ האדום של הרוגי אוסלו!
דרעי בוש והיכלם חצוף שכמוך!
ימיני | 17/04/2011
כמה כסף אתה מקבל ל10 תגובות??? ל"ת
אבי, הר נוף | 17/04/2011
אלי ישי לראשות ש"ס עד ביאת גואל!
ואריה דרעי שישאר בבית!
אנחנו רוצים רק אנשים שממושמעים למרן שליט"א!!!!!!
יפה אמרת! ישי הביתה! >>>>> ל"ת
נגמרו החגיגות! | 17/04/2011
דרעי החצוף!
מעיז לתת רמז שיצא נגד מרן!
איש שטח | 17/04/2011
איך אתה מעז? כפוי טובה! ל"ת
תתבייש! | 17/04/2011
דרעי = רפורמי! ל"ת
שימי | 17/04/2011
מישהו אמר לך שאתה מוכשר? ל"ת
עבד עליך
עבד עליך | 17/04/2011
אתה חצוף מי אתה ס אחד?! ל"ת
פיני גרשון, תל אביב | 17/04/2011
יוסי, אופקים | 17/04/2011
אולי ראש הפח זבל!
פדידה | 17/04/2011
אריה אני מצביע בעזרת ה ל"ת
חיים, נתיבות | 17/04/2011
גם אני בעזרת ה' אעשה בכל כוחי למענו ל"ת